Exposició: Creu, volta, creu
2022-01-11 - 2022-01-31 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
“CREU, VOLTA, CREU” és un projecte inconclús de dibuixos i litografies sobre la memòria i el llegat.
El conformen un conjunt de retrats femenins on el fil també adquireix una funció important. Està fet a mà amb paper japonès (washi) i tenyit amb tints vegetals extrets d’aglans, d’ortigues o de les flors de pericó, entre d’altres.
Tant el procés d’elaboració del fil, del retrat i el treball de brodat i ganxet són formes de fer memòria i, alhora, de reivindicar les labors heretades de generacions de dones. Labors que no només han tingut un objectiu pràctic, sinó que també creatiu i expressiu.
Instagram: @martinatarabal
Per a més informació pots fer clic aquí.

Jam Session
2022-01-13 20:00 - 21:30 (Europe/Andorra) | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Tornen les jams del Taller de Musics! Diuen que gener és l’inici d’un nou curs, però mai és mal moment per donar la benvinguda a nous inicis. I amb l’arribada de gener, acollim de nou les jams a càrrec de l’alumnat del Taller de Músics. La formació que obrirà la Jam serà Marina Vinent Quartet feat. Marta Garrett formada per Marina Vinent – guitarra, Marc Urrutia – saxo, Héctor Tejedo – contrabaix, Pau Gurpegui – bateria, Feat. Marta Garrett – veu.
Organitza: Escola Superior del Taller de Músics

Comissió de Programació
2022-01-20 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Programació es trobarà el proper dijous per fer una sessió monogràfica i parlar sobre el cobrament d’entrades en alguns esdeveniments i sobre l’autofinançament.
Consulta els acords presos d’aquesta comissió.

Si en vols formar part, donar idees o simplement conèixer-nos, pots enviar un correu a: programacio@ateneuharmonia.cat

Xerrada: com parlar de la mort als infants
2022-01-21 10:30 - 17:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
De la mà de la Noelia de @cor_a_cor_noeliasanchez reflexionarem en una xerrada presencial sobre com podem parlar d’una cosa tant natural com la mort, el dol i les emocions que desencadenen en els infants. Xerrada destinada a mares, pares, avis i àvies amb espai preparat per a les criatures més petites.
Per inscriure’t pots fer clic aquí o enviar un correu electrònic a nadonsenharmonia@gmail.com
A càrrec de Nadons en Harmonia

Sant Andreu Juga
2022-01-22 11:00 - 14:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Vine a gaudir d’aquest espai de jocs de taula de la mà de l’Associació Stronghold. Amb el seu acompanyament podrem aprendre a jugar a qualsevol dels jocs que ofereix l’associació, a banda d’aquells dels que disposem a l’Ateneu.
Organitza: ALC Stronghold

Xerrada. Materials i tècniques artístiques: Llapis de colors
2022-01-24 19:15 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Com es fabrica el llapis de colors? Sobre quins materials es pot utilitzar? quines tècniques podem fer servir? quins artistes de renom els han utilitzat? Tot això i més ho descobrirem el proper 24 de gener a les 19.45 h gràcies a Josep Valls del Grup de Pintors de Sant Andreu.
Organitza: Grup de Pintors de Sant Andreu

Comissió de Cursos i Tallers
2022-01-26 15:30 - 17:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Cursos i tallers ens trobem de nou! En aquesta ocasió farem una valoració de les inscripcions als cursos i tallers trimestrals d’hivern i parlarem sobre la programació dels monogràfics.
Pots consultar els acords presos d’aquesta comissió aquí.
Si en vols formar part, donar idees o simplement conèixer-nos, pots enviar-nos un correu a tallers@ateneuharmonia.cat

Jornades. Col·lapse en disputa: consciència i acció
2022-01-28 - 2022-01-31 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aquestes jornades són un espai per abordar, aprendre i debatre sobre el col·lapse – l’emergència climàtica, des d’un enfocament de consciència i acció, per a veïnat i activistes. A partir de diferents xerrades, ponències, taules rodones i debats, abordarem aspectes com: Què entenem per col·lapse?, Quins missatges i relat necessitem?, lligams entre el canvi climàtic i el col·lapse; esgotament dels combustibles fòssils i crisis del sistema energètic; sobiranies i polítiques energètiques; entendre i combatre l’ecofeixisme, decreixement i propostes de transició ecosocial.
També escoltarem l’experiència de pobles que han viscut processos o èpoques amb manca de recursos, crisis severes o talls de subministraments i les seves respectives experiències per fer-hi front des del teixit popular, la solidaritat i l’organització, tot mantenint la reproducció de la vida.
A través de l’ecofeminisme abordarem claus per repensar les ciutats i construir comunitats sostenibles, fent palès el paper de les dones, les cures per a la sostenibilitat de la vida i l’aposta per la sobirania i autosuficiència.
Escoltarem eines per a una sortida no individualista al col·lapse, en clau d’acció col·lectiva i de present i futurs comunitaris. Finalment, conversarem plegades sobre organització i accions davant l’emergència. Us hi esperem, present en lluita pel col·lapse en disputa.

El dissabte 29 i diumenge 30 de gener hi haurà dinar solidari, antirepressiu i vegà càrrec del grup de suport mutu de companyes multades per intentar aturar un desnonament el passat 7 d’abril a Sant Andreu. Dissabte el menú consistirà en crema de verdures i curri amb arròs basmati. Diumenge serà amanida i fideuà vegana. El menú també inclou pa, aigua i postres. El tiquet té un preu de 8,50€ i el pots aconseguir al taulell d’informació de l’Ateneu de 10 a 14 h i de 16 h a 21 h o fer-ne la reserva omplint aquest formulari. Aquesta eina ens serveix per poder fer una previsió pel que demanem que, sisplau, no emplenis el formulari si t’aculls a l’opció de compra anticipada o fins que no sàpigues si et quedaràs a dinar. Ni llei mordassa ni desnonaments!

Entrada lliure fins a completar aforament. Les jornades també es podran seguir en directe per streaming a través del canal de YouTube de la jornada.
Per a qualsevol dubte pots contactar-nos a: emergenciaendisputa@gmail.com o al perfil de twitter @CDisputa

Xerrada: La prevenció de les relacions abusives - En línia
2022-01-28 18:00 - 20:00 | Catalunya
Xerrada en línia, organitzada per Nadons en Harmonia i Pares en Harmonia. Des de la Fundació Viki Bernadet es pretén donar a conèixer als familiars dels infants i joves una problemàtica com l’abús sexual infantil que malgrat afecta a un volum molt important de la població infantil segueix sent molt desconegut. Partint de la idea que “no es pot prevenir allò que no coneixem”, el taller pretén donar eines per a la prevenció i detecció de l’abús sexual a les persones que més a prop estan dels infants i adolescents: els seus pares, mares, avis, àvies i/o tutors legals.
Pots inscriure’t a la xerrada fent clic aquí.
Per a més informació pots contactar a nadonsenharmonia@gmail.com
﻿

Exposició: Mostra de poemes de la Xarxa Poètica de Sant Andreu
2022-01-30 - 2022-03-27 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Ara farà quatre anys que Can Portabella, el Centre Cívic La Sagrera “La Barraca”, l’Ateneu L’Harmonia i l’Espai 30 vam crear el projecte que, des d’aleshores, i enguany en la seva IV edició, s’ha convertit en una realitat, a la que cada any s’incorporen més equipaments com el centre cívic de Sant Andreu, la Torre la Sagrera, la Biblioteca Trinitat Vella José Barbero, el Centre Cívic Bon Pastor, el Centre Cívic de Trinitat Vella, Can Clariana o la Biblioteca La Sagrera – Marina Clotet.
La proposta neix de fer de la poesia diàleg, intercanvi, reivindicació, coneixement mutu, crit i emocions. Per una acció social i comunitària feta paraula i cultura viva.
L’objectiu del cicle és el d’apropar la poesia a les diverses comunitats dels projectes participants del districte i de Barcelona, ja que considerem que, tot i que la tendència és a l’alça, encara són pocs els espais de la ciutat on es programa poesia. Volem ser un micròfon que doni veus a tot tipus de persones disposades a deixar-se impregnar per la poesia: poesia recitada, poesia cantada, poesia visual, fins i tot ballada. Poesia càlida, divertida i punyent; en definitiva, poesia a raig.
Enguany repetim l’acció poètica de l’any passat, a través d’una convocatòria oberta per recollir micro poemes escrits per veïnes del territori. D’aquesta crida, una desena seran seleccionats per pintar en diverses parets i murs del districte, que es podran visitar a través d’una ruta el proper dissabte 12 de febrer al matí. La resta de poesies seran recollides en exposicions als diversos projectes participants. Un recull de versos per compartir mirades al món, formes d’estimar i formes d’entendre la vida.
Apropa’t a L’Harmonia durant el mes de febrer i podràs submergir-te en un mar de poesia, de reivindicació, de cultura.

Comissió de Comunicació
2022-01-31 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La comissió de comunicació comencem el curs amb moltes ganes de definir estratègies, objectius i criteris pel 2022 sobre tot allò relacionat amb la comunicació de l’Ateneu.
Ordre del dia de la propera trobada:

Com arribem i com estem
Relació i convivència entre els canals de l’Ateneu i els canals institucionals
Definició estratègica dels canals de comunicació de l’Ateneu. El cas del butlletí electrònic i de l’Instagram.
Acollida de la Mireia, estudiant del Grau de Comunicació Cultural que realitza el TFG sobre la comunicació de L’Harmonia.

Pots consultar els acords presos d’aquesta comissió AQUí.
Si en vols formar part, donar idees o simplement conèixer-nos, pots enviar-nos un correu a: comunicacio@ateneuharmonia.cat

Cinefòrum. Vídeo demostracions de pouring
2022-01-31 19:15 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup de Pintors de Sant Andreu ens proposa gaudir del documental sobre taller de iniciació al Pouring, una tècnica que pertany al art abstracte i concretament al dripping (drip vol dir goteig).
Organitza: Grup de Pintors de Sant Andreu

Ginestà: presentació de videoclip i signatures
2022-02-03 19:30 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aprofitant que les andreuenques Ginestà presentaran el nou disc “Suposo que l’amor és això” el 4 de febrer, un dia abans, podrem gaudir d’un previsionat dels videoclips i una signatura de discos. T’hi esperem!
﻿

Jam Session del Taller de Musics
2022-02-03 20:00 - 22:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Amb l’arribada de febrer, acollim una nova jam session a càrrec de l’alumnat del Taller de Músics. La formació encarregada d’obrir la jam serà New York 90’s amb Javier Sánchez Rojo, al saxo tenor, Aleix Cansell; piano, Joan Colom, guitarra; Guillem Soler, baix; Pol Leiva, bateria; Feat. Santi de la Rubia, saxo tenor.
Organitza: Escola Superior del Taller de Músics

Cicle Orelletes. Concert amb Malestar General
2022-02-05 12:00 - 14:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Malestar General torna un cop més al seu poble, Sant Andreu, qui els ha vist néixer. Tot un plaer poder comptar amb Malestar General per fer ballar els infants de casa amb les versions més canyeres de punk-rock. A qui no li ve de gust un Orelletes amb música dels Ramones, The Clash, Pixies, Smiths, Blur i similars?
﻿
Orelletes és un cicle de grans concerts per a gent petita, un cicle de música per a infants que vol apropar diferents gèneres musicals a nenes i nens. El cicle proposa concerts de grups i artistes que habitualment toquen per a públic adult, però en aquesta ocasió adapten el seu espectacle a les orelles més petites de la casa.

Comissió Antiestigma
2022-02-08 16:00 - 17:00, 2022-02-22 16:00 - 17:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Aquesta comissió es reuneix per visibilitzar i defensar els drets de les persones que pateixen diferents tipus de discriminació i dinamitzar accions per trencar estigmes.
Al llarg d’aquest curs estem treballant la represa d’activitats com la jornada antiestigma, sobre la XAVI i l’Oci inclusiu.
Trobada en format híbrid; presencial i online. Enllaç de la trobada: https://meet.jit.si/ComissióAntiestigma-Harmonia

Consulta els acords presos d’aquesta comissió.
Si en vols formar part, donar idees o simplement conèixer-nos, pots enviar un correu a: antiestigma@ateneuharmonia.cat

Juguem en Harmonia
2022-02-08 17:00 - 18:00, 2022-02-15 17:30 - 19:00, 2022-02-22 17:30 - 19:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
A partir d’ara podreu gaudir de nous jocs de taula i joguines per a tots i totes! Juguem en Harmonia és un espai de joc lliure liderat per veïns i veïnes. Adults i infants de 2 a 6 anys estan convidats a participar-hi i a gaudir-ne, així com a prendre’n part activa, a corresponsabilitzar-se del seu funcionament i tenir cura dels infants en l’espai de joc.
Degut a les restriccions que encara estem patint, l’aforament de la sala és limitat. Un cop s’arribi al aforament màxim permès, no es permetrà la entrada a la sala.

Projecció: El último tren al Rock'n'Roll
2022-02-11 19:30 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Estrena a Barcelona de la pel·lícula “El último tren al Rock’n’Roll” dirigida per Ignacio Malagón, el capítol final de la web serie “The Last Call”. La pel·lícula és una història gamberra que tracta d’una banda de rockers frustrats que intenten aconseguir el seu somni de triomfar, és per això que deixen totes les seves forces en participar a “Clash of Rockstar” una batalla de bandes. No obstant aquesta pel·lícula està tractada com si fos una peça independent i no fa falta haver vist la sèrie per poder gaudir-la plenament, tot i que els que sí hi hagin vist la sèrie veuran en aquesta pel·lícula com la història es completa.
﻿
Pots inscriure’t fent clic aquí.

Jornada de debats: Debat constituent
2022-02-12 11:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Jornada de debats organitzat per Debat Constituent i en el que a través de 5 taules, es debatrà sobre ciutadania i immigració, drets socials, participació política i organització del poder, poder judicial en un estat democràtic, règim econòmic, productiu i drets del treball, i recursos naturals i empreses públiques.
A càrrec de Debat constituent

Concert: Radiadores Viejos + Tensura, a càrrec de Ojalá esté mi bici
2022-02-12 19:00 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El col·lectiu Ojala esté mi Bici organitza aquest concert amb Radiadores Viejos, de Salamanca i Tensura, de Madrid. Dues bandes que estan de gira i que fan una aturada al poble de Sant Andreu.
Ojala esté mi bici és un col·lectiu que generalment esperen que la seva bici estigui on l’havien deixat. També organitzen concerts com poden dels grups que els agraden i que mai toquen a Barcelona perquè està plena de moderns que prefereixen la música enllaunada o que només van a festivals. Si vostè és una d’aquestes 113 persones que no són així, llavors és un/a dels nostres.
Radiadores Viejos és un grup de nova creació però format per músics amb una llarga trajectòria. Es defineixen com exorcistes del Post-punk, del pop. Anarquista de la vanguàrdia. Furtius del jazz. Difícilment alguna cosa pot ser més anacrònic i real que una banda que es forma al voltant d’una botiga de discos d’una ciutat petita i que fa el que li surt fer. Així bateria, baix i saxo-veu-sintetitzador es lliuren al postpunk més estrany que siguis capaç d’imaginar, com si l’alè sintètic d’un Arcade que t’ha engolit després de cobrar vida es diluís en un pou de jazz surrealista de cantina interestel·lar, com si acabessis de trobar exactament com sonaria al teu cap la ressaca d’una apocalipsi que igual tampoc ha estat per a punt
﻿
Tensura també és un grup de nova creació format per músics provinents de grups com Propulpo i altres bandes de llarg recorregut. Tensura és l’última finor resultant de la seva sempiterna obsessió per destruir el pop des de fora, per postear dur sota els cèrcols de les estructures clàssiques omplint-les de floretes i intrincaciones, per escriure lletres dadá que descriuen un món com a mínim tan inquietant i absurd com el que ens envolta.

Comissió de Comunicació
2022-02-14 19:00 - 21:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La comissió de comunicació comencem el curs amb moltes ganes de definir estratègies, objectius i criteris pel 2022 sobre tot allò relacionat amb la comunicació de l’Ateneu.
Ordre del dia de la propera trobada:

Com arribem i com estem
Treballem el Pla de Comunicació
Acollida de la Mireia, estudiant del Grau de Comunicació Cultural que realitza el TFG sobre la comunicació de L’Harmonia.

Pots consultar els acords presos d’aquesta comissió AQUí.
Si en vols formar part, donar idees o simplement conèixer-nos, pots enviar-nos un correu a: comunicacio@ateneuharmonia.cat

Comissió de Programació
2022-02-17 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Programació es trobarà el proper dijous per continuar treballant la part estratègica del 2022. Tot seguit pots consultar l’ordre del dia:

Com arribem i com estem
Comunicacions prèvies. Seguiment document quinzenal
Calendari cicles i pressupost
Programació propers mesos
Perifèriques: presentació cicle
Propostes vàries: Bon Viver de les Arts, Comissió 20 d’abril: Homenatge al Xagori i concert Tatxers.

Consulta els acords presos d’aquesta comissió.

Si en vols formar part, donar idees o simplement conèixer-nos, pots enviar un correu a: programacio@ateneuharmonia.cat

Presentació del llibre de poemes “Cruïlles”
2022-02-18 19:00 - 20:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’entitat Òmnium Cultural ens proposa gaudir de la presentació del llibre d’Andreu Toneu “Cruïlles”, un poemari per llegir a foc lent. L’acte estarà presentat per la poeta Montse Assens.
Organitza: Òmnium Cultural Sant Andreu

Homenatge a Soulayman
2022-02-19 11:30 - 13:00 | Pl. Orfila, Pl. Orfila, Barcelona, Barcelona, 08030, Espanya
El passat 28 de novembre de 2021, en el marc de la Festa Major de Sant Andreu, van assassinar en Soulayman. Tenia 20 anys. Les joves són el present i per elles i ells és per a qui hem de lluitar per deixar un món millor i més just. Volem ser altaveu i denunciar aquestes situacions perquè no tornin a succeir ni al poble de Sant Andreu ni enlloc.
Ens trobem a la convocatòria el proper dissabte 19 de febrer a les 11.30h a Pl. Orfila. L’acte consistirà en una concentració, homenatge i micro obert.
Justícia per a Soulayman.

Conferència: Cels d’artistes pintor
2022-02-21 19:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El Grup de Pintors de Sant Andreu ens proposa un recorregut artístic per diversos cels que diverses artistes han anat pintant al llarg de la història de l’art.
A càrrec del Grup de Pintors de Sant Andreu

Comissió de Cursos i Tallers
2022-02-23 15:30 - 17:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
La Comissió de Cursos i tallers ens trobem de nou! En aquesta ocasió plantejarem la programació dels cursos i tallers de primavera i tractarem temes conjuntament amb la comissió de comunicació, com per exemple a qui arribem i què podem reforçar i definir la iconografia.
Pots consultar els acords presos d’aquesta comissió aquí.
Si en vols formar part, donar idees o simplement conèixer-nos, pots enviar-nos un correu a tallers@ateneuharmonia.cat

Consell d'equipament
2022-02-24 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
El proper dijous 24 de febrer a les 18h realitzarem el consell d’equipament amb el següent ordre del dia:

Presentació de la memòria de gestió de l’any 2021
Programació 2022
Torn obert de paraules

El consell d’equipament serà presencial a l’espai Lluis Maria Xirinachs (2a planta).
Veïnes, hi esteu totes convidades!
